támr̥távo yājayanti vasanta ā́gnīdhrastásmādvasanté dāvā́ścaranti taddhyágnirūpáṃ grīṣmò'dhvaryústaptá iva vaí grīṣmástaptámivādhvaryurníṣkrāmati varṣā́ udgātā tásmādyadā bálavadvárṣati sā́mna ivopabdíḥ kriyate śarádbrahmā tásmādyadā́ sasyám pacyáte bráhmaṇvatyaḥ prajā ítyāhurhemanto hótā tásmāddhémanváṣaṭkr̥tāḥ paśávaḥ sīdantyetā́ ha vā́ enaṃ devátā yājayanti sa yádyenamaiṣāvīrā́ yājáyeyuretā́ evá devátā mánasā dhyāyedetā́ haivaìnaṃ devátā yājayanti